  Майя Бывальцева Ӝог эмъюрттэт сётонъя 12 машина вуоз на Удмуртие 2016-тӥ арын толсур пумозь. Аппарат кенешонын 19-тӥ толсуре со сярысь ивортӥз элькунлэн тӧроез Александр Соловьёв. Солэн верамезъя, 5 автомобиль басьтоз «Сафмар» ӟечлэсьтӥсь фонд, 7 машина вуоз федерал коньдэт чотын. «Ӝог эмъюрттэт сётонъя машинаосты воштон ласянь оскытонъёсмес ми быдэстом», — пусйиз Александр Соловьёв. Ар пумозь элькунын 106 машина воштэмын луоз. Тодэ вайытом, ӝог эмъюрттэт сётонъя машинаосты выльдон элькунын 2015-тӥ арысь толсурысен мынэ. Александр Соловьёвлэн косэмезъя, 2016-тӥ арын улосвыл коньдэт чотын 24 машина басьтӥзы, озьы ик нылпиослэн элькун эмъяськоннизылы 2 реанимобиль. Тегъёс: Тазалык Ижкар Удмуртия АлександрСоловьёв ӝогэмъюрттэтсётон  